EkBass/fiwiki-20250220-pages-articles huggingface dataset:
Aleksandrs Antoņenko

Aleksandrs Antoņenko (s. 26. kesäkuuta 1975 Riika)Kultura.lv: Aleksandrs Antoņenko on latvialainen spinto-tenori. Hän voitti Paul Sakss -palkinnon vuonna 2002 ja Latvian suuren musiikkipalkinnon 2004. Wienin valtionoopperassa Antoņenko esiintyi ensimmäistä kertaa Des Grieux'n roolissa Manon Lescautissa vuonna 2006, ja Metropolitan-oopperassa hän teki ensimmäisen esiintymisensä helmikuussa 2009 Rusalkan prinssinä. Lisäksi hän on esiintynyt muun muassa Latvian kansallisoopperassa, Deutsche Oper Berlinissä, Deutsche Oper am Rheinissä, Monte-Carlon oopperassa, Ruotsin kuninkaallisessa oopperassa, Norjan oopperassa, Baijerin valtionoopperassa, Teatro dell'Opera di Romassa, Pariisin oopperassa ja Royal Opera Housessa (Covent Garden).Mariinsky Theatre: Aleksandrs Antonenko Antoņenkon oopperarooleihin ovat Des Grieux'n ja prinssin ohella lukeutuneet Sergei (Mtsenskin kihlakunnan lady Macbeth), Turiddu (Cavalleria rusticana), Dmitri (Boris Godunov), Luigi (Il tabarro), José (Carmen), Cavaradossi (Tosca), Gabriele Adorno (Simon Boccanegra), Otello ja Giuseppe Hagenbach (La Wally). Antoņenkon opettajia ovat olleet Margarita Gruzdeva ja Arvīds Luste. Laulamisen lisäksi hän on soittanut puhallinsoittimia. == Lähteet == Luokka:Latvialaiset oopperalaulajat Luokka:Tenorit Luokka:Vuonna 1975 syntyneet Luokka:Elävät henkilöt
Shay Mitchell

Shannon Ashley Garcia Mitchell (s. 10. huhtikuuta 1987 Mississauga, Ontario, Kanada) on kanadalainen näyttelijä ja malli. Hänet tunnetaan Emily Fieldsin roolista televisiosarjassa Valehtelevat viettelijät. == Tausta == Mitchellin äiti Precious Garcia on filippiiniläinen ja isä Mark Mitchell irlantilais- skotlantilainen. Hänellä on yksi nuorempi veli. Perhe muutti West Vancouveriin kun Shay oli kymmenvuotias, ja pian sen jälkeen hän pääsi mallitoimiston listoille. Mitchell on myös harrastanut tanssia viisivuotiaasta lähtien. == Ura == Mitchell aloitti uransa mallina. Hän toimi eri brändien mainoskasvona Bangkokissa, Hongkongissa ja Barcelonassa, ennen kuin palasi takaisin Kanadaan opiskellakseen näyttelemistä. Mitchellin debyytti televisiossa oli kanadalaisessa nuorten draamasarjassa Degrassi: The Next Generation. Hänellä oli myös vierailevat roolit televisiosarjoissa Nuoret poliisit ja Aaron Stone. Joulukuussa 2009 Mitchell sai roolin Freeform-kanavan draamasarjasta Valehtelevat viettelijät. Hän esitti ystäväporukan ”sporttista” tyttöä Emily Fieldsiä. Sarjaa tehtiin vuosina 2010–2017. Sen jälkeen Mitchell sai sivuroolin Netflix-sarjasta You. Vuonna 2017 Mitchell perusti tuotantoyhtiönsä Amore & Vita Inc.:in. Mitchell on esiintynyt muun muassa Sean Paulin musiikkivideolla ”Hold My Hand” sekä Nick Jonasin musiikkivideolla ”Under You”. Mallintöitä hän on tehnyt muun muassa Pantenelle, American Eagle Outfittersille, Nikelle ja Biorélle. == Yksityiselämä == Mitchellillä on YouTubessa oma lifestyle-kanava. Mitchell sai lokakuussa 2019 ensimmäisen lapsensa, tyttären, poikaystävänsä Matte Babelin kanssa. Hän oli saanut keskenmenon vuonna 2018. == Filmografia == === Elokuvat === Vuosi Elokuva Rooli Huomioita 2016 Dreamland Nicole 2016 Mother’s Day Tina 2018 The Possession of Hannah Grace Megan Reed === Televisio === Vuosi Sarja Rooli Jakso(t) 2009 Degrassi: The Next Generation malli ”Up Where We Belong” 2010 Aaron Stone Irina Webber 4 jaksoa 2010 Nuoret poliisit nätti tyttö ”Mercury Retrograde” 2010–17 Valehtelevat viettelijät Emily Fields 160 jaksoa 2012 Glee tyttö keltaisessa takissa ”Britney 2.0” 2018 You Peach Salinger kausi 1 === Musiikkivideot === Vuosi Artisti Video 2009 Sean Paul ”Hold My Hand” 2016 Nick Jonas ”Under You” 2017 Logan Paul ”Help Me Help You” 2018 Drake ”In My Feelings” == Lähteet == == Aiheesta muualla == * Luokka:Kanadalaiset televisionäyttelijät Luokka:Kanadalaiset mallit Luokka:Vuonna 1987 syntyneet Luokka:Elävät henkilöt Luokka:Seulonnan keskeiset artikkelit
Andris Nelsons

pienoiskuva|Andris Nelsons vuonna 2015. Andris Nelsons (s. 17. marraskuuta 1978 Riika) on latvialainen kapellimestari. Hän kasvoi musikaalisessa perheessä ja aloitti uransa trumpetistina Latvian kansallisoopperan orkesterissa. Hän opiskeli samalla orkesterinjohtoa Aleksandr Titovin johdolla Pietarin konservatoriossa. Lisäkso hänen opettajiaan ovat olleet Neeme Järvi, Jorma Panula ja Mariss Jansons.Lucerne Festival: Andris Nelsons Nelsons sai vuonna 2003 nimityksen Latvian kansallisoopperan pääkapellimestariksi, ja kaudella 2008–09 hän aloitti toiminnan Birminghamin kaupungin sinfoniaorkesterin johdossa. Hän on myös esiintynyt vierailevana kapellimestarina muiden muassa Berliinin filharmonikkojen, Wienin filharmonikkojen, Leipzigin Gewandhaus-orkesterin, Kuninkaallisen Concertgebouw-orkesterin ja New Yorkin filharmonikkojen kanssa. Nelsons on johtanut esityksiä Wienin valtionoopperassa, Staatsoper Unter den Lindenissä, Metropolitan-oopperassa ja Royal Opera Housessa. Häneltä on julkaistu useita levytyksiä, joilla hän on saanut kansainvälisiä palkintojakin. Vuonna 2011 hän voitti Echo Klassik -palkinnon "vuoden kapellimestarina". == Lähteet == Luokka:Latvialaiset kapellimestarit Luokka:Vuonna 1978 syntyneet Luokka:Elävät henkilöt
Ernst Märzendorfer

Ernst Märzendorfer (26. toukokuuta 1921 – 16. syyskuuta 2009)Universal Edition: Ernst Märzendorfer oli itävaltalainen kapellimestari. Hän syntyi Oberndorf bei Salzburgissa ja opiskeli Clemens Kraussin johdolla Salzburgin Mozarteumissa. Märzendorferista tuli vuonna 1945 Grazin oopperan ensimmäinen kapellimestari. 1951 ja 1952 hänet kutsuttiin Teatro Colóniin Buenos Airesiin, ja vuosina 1953–1958 hän toimi Mozarteum-orkesterin pääkapellimestarina. Vuonna 1954 hänestä tuli Salzburger Festspielen vieraileva kapellimestari.Naxos.com: Ernst Marzendorfer Vuonna 1961 Märzendorferista tuli Wienin valtionoopperan pysyvä kapellimestari, ja vuodesta 1964 hän johti säännöllisesti Berliinin Staatsoperia. Hän esiintyi myös Pohjois- ja Etelä- Amerikassa sekä Japanissa. Vuonna 1999 hänet nimitettiin Wienin valtionoopperan kunniajäseneksi. Märzendorfer johti Wienin valtionoopperaa viimeistä kertaa helmikuussa 2007. Hän kuoli 88-vuotiaana Wienissä pitkään sairastettuaan.Austrian Times: Conductor Märzendorfer dies aged 88 == Lähteet == Luokka:Itävaltalaiset kapellimestarit Luokka:Vuonna 1921 syntyneet Luokka:Vuonna 2009 kuolleet
Janne Reinikainen (jalkapalloilija)

Janne-Matti Reinikainen (s. 23. lokakuuta 1981 Kajaani) on suomalainen jalkapalloilija, joka edustaa Luxemburgin toiseksi korkeimmalla sarjatasolla pelaavaa US Hostertia. Hän on pelipaikaltaan oikea laitapuolustaja. Reinikainen on pelannut Kuopion Palloseurassa 75 Veikkausliigan ottelua. Lisäksi hän on edustanut Warkaus JK:ta, FC Hämeenlinnaa ja Mikkelin Palloilijoita. ==Lähteet== Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt
Saulius Sondeckis

Saulius Sondeckis [son'dätskis] (11. lokakuuta 1928 Šiauliai – 3. helmikuuta 2016http://kultura.lrytas.lt/scena/mire-dirigentas-saulius-sondeckis.htm ) oli liettualainen kapellimestari.Eesti Entsüklopeedia 8, s. 569. Tallinn 1995. ISBN 5-89900-035-X Hänet nimitettiin Neuvostoliiton kansantaiteilijaksi vuonna 1980, ja hän sai Neuvostoliiton valtionpalkinnon 1987. Hänelle myönnettiin myös Liettuan kansallispalkinto vuonna 1999.The Paganini Moscow International Violin Competition: Saulius Sondeckis Sondeckis opiskeli Vilnan konservatoriossa viulunsoittoa Aleksandras Livontasin johdolla ja valmistui vuonna 1952. Orkesterinjohtoa hänelle opetti Igor Markevitch. Hän alkoi itse opettaa Vilnan konservatoriossa vuonna 1957 ja hoiti siellä professuuria vuodesta 1977. Sondeckis perusti Liettuan kamariorkesterin vuonna 1960. Hän johti esimerkiksi Berliinin, Pietarin ja Toronton filharmonikkoja. Sondeckis johti Salzburgin musiikkijuhlilla vuonna 1988 Arvo Pärtin ja Alfred Schnittken säveltämän Othello-baletin. Vuonna 1994 hän johti Mariinski-teatterissa Taikahuilun ja Eremitaašin teatterissa Orfeuksen ja Eurydiken esityksen. Hän istui esimerkiksi kansainvälisen Tšaikovski-kilpailun tuomaristossa. Pärtin teos Tabula rasa sekä Schnittken Concerto grossot nro 1 ja 3 ovat Sondeckikselle omistettuja sävellyksiä. == Lähteet == == Aiheesta muualla == * AllMusic: Saulius Sondeckis Luokka:Liettualaiset kapellimestarit Luokka:Vuonna 1928 syntyneet Luokka:Vuonna 2016 kuolleet
Erkka Heinä

Erkka Heinä (s. 1. marraskuuta 1981 Salo) on uransa lopettanut suomalainen jalkapallomaalivahti. Heinä lainattiin elokuussa 2011 Valkeakosken Hakasta Tampereen Ilvekseen kahden ottelun ajaksi.Kymppipaikka Ilves olisi ollut halukas jatkamaan lainasopimusta, mutta Haka ei siihen suostunut.Kymppipaikka Heinä pelasi ainoan Veikkausliigan ottelunsa lokakuussa 2011 Hakassa. Hän pääsi vaihdosta kentälle ottelussa Rovaniemen Palloseuraa vastaan Ville Kauppisen loukkaannuttua. Pelituntuman puutteesta kärsinyt Heinä sai kuitenkin itsekin etureisivamman samassa ottelussa. Joukkueen fysioterapeuttina ja maalivahtivalmentajana toiminut Heinä oli noussut kokoonpanoon, kun Saku Pesonen ja Markus Koljander olivat jo ennestään loukkaantuneina.Kymppipaikka ==Lähteet== Luokka:Suomalaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Andrea Marrazzi

Andrea Marrazzi (2. lokakuuta 1887 Livorno – 18. lokakuuta 1972 Livorno) oli italialainen miekkailija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa kalvan joukkuekilpailussa.Andrea Marrazzi Bio, Stats, and Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1887 syntyneet Luokka:Vuonna 1972 kuolleet
Georges Casanova

Auguste Georges Casanova (26. heinäkuuta 1890 Alger, Ranskan Algeria – 20. helmikuuta 1932 Alger) oli ranskalainen miekkailija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia kalvan joukkuekilpailussa. Hän osallistui myös kalvan yksilökilpailuun ja jäi siinä viidennelle sijalle.Georges Casanova Bio, Stats, and Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1890 syntyneet Luokka:Vuonna 1932 kuolleet
Abelardo Olivier

Abelardo Olivier (9. marraskuuta 1877 Portogruaro – 24. tammikuuta 1951 Milano) oli italialainen miekkailija. Hän oli mukana voittamassa kesäolympialaisissa 1920 Antwerpenissä kultaa sekä floretin että kalvan joukkuekilpailussa. Lisäksi hän sai kesäolympialaisissa 1908 Lontoossa hopeaa säilän joukkuekilpailussa.Abelardo Olivier Bio, Stats, and Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1877 syntyneet Luokka:Vuonna 1951 kuolleet
Voipio

Voipio on suomalainen sukunimi, jonka ottivat senaattori, hovioikeuden presidentti Daniel Woldemar Åkermanin (1843–1919) jälkeläiset vuonna 1901. Nimi on johdettu Åkermanin Taipalsaarella omistamaan Nikin tilaan kuuluneesta Voipioniemi (Voipionniemi) -nimisestä niemestä. Suvun vanhin tunnettu Åkerman- nimeä kantanut kantaisä on Boråsissa asunut Anders Åkerman (1648–1703). Nykyisen Suomen alueelle Åkerman/Voipiot tulivat viimeistään 1752. Voipio- sukunimi on muun muassa seuraavilla henkilöillä: * Aarni Voipio (1891–1965), teologi, professori * Aarno Voipio (1928–1990), Merentutkimuslaitoksen johtaja * Aino Voipio (1883–1975), kansanopiston johtaja ja kirjailija * Anni Voipio (1906–1983), toimittaja, tiedotuspäällikkö ja kirjailija * Erkki Voipio (1917–1995), sähkötekniikan professori * Jaakko Voipio (1923–2008), julkisoikeuden professori * Onni Voipio (1881–1937), tuomari ja korkeimman oikeuden oikeusneuvos * Paavo Voipio (1913–2006), biologi * Pentti J. Voipio (1912–2001), lakitieteen lisensiaatti, sukututkija * Toini Voipio (1878–1937), oppikoulun lehtori ja rehtori, kansanedustaja (suomalainen puolue) * Viljo Voipio (1887–1925), lakitieteen tohtori, asianajaja ja Turun yliopiston kanslerin sihteeri * Voitto Voipio (1921–2012), rovasti ja kirjailija * Väinö Voipio (1884–1976), kihlakunnantuomari, kirjailija ja uskontokriitikko
Murakumo (1898)

Murakumo () oli keisarillisen Japanin laivaston vuonna 1898 valmistunut Murakumo-luokan torpedovenehävittäjä, jonka miehistö upotti 4. kesäkuuta 1925. == Valmistus == Alus tilattiin 15. tammikuuta 1897 John I. Thornycroft and Companyltä Chiswickistä Lontoosta, missä köli laskettiin 1. lokakuuta 1897 telakkanumerolla 329. Alus laskettiin vesille 16. marraskuuta 1898 ja valmistui reilua kuukautta myöhemmin 29. joulukuuta.Lyon 1996, s. 49. == Palvelus == Venäjän–Japanin sodassa alus osallistui Keltaisenmeren ja Tsushiman meritaisteluihin. Murakumo luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alettua alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien valtaukseen. Sodan päätyttyä aluksen aseistus poistettiin, ja se siirrettiin 1. huhtikuuta 1919 emälaivaksi ja vuotta myöhemmin 1. heinäkuuta 1920 apumiinalaivaksi. Alus luokiteltiin yhteysalukseksi 1. huhtikuuta 1922. Se poistettiin alusluettelosta vuonna 1925, minkä jälkeen miehistö upotti aluksensa 4. kesäkuuta. == Lähteet == * * === Viitteet === Luokka:Murakumo-luokan hävittäjät Luokka:Thornycroftin valmistamat alukset Luokka:Japanilaiset Venäjän–Japanin sodan hävittäjät Luokka:Japanilaiset ensimmäisen maailmansodan hävittäjät
Maankäyttötoimikunta

Maankäyttötoimikunta oli tilapäisesti asetettu viranomainen, jonka tehtävänä oli suorittaa valtion harjoittamaa asutustoimintaa varten maankäyttölaissa määriteltyjä tehtäviä. Toimikuntaan kuului puheenjohtaja ja neljä jäsentä, jotka toimivat tuomarin vastuulla. Maanhankintalaki (1945) määritteli vastaavan toimielimen maanlunastuslautakunnaksi. == Lähteet == Luokka:Suomen asutus- ja yhteiskuntahistoria
Maastotietokanta

Maastotietokanta on koko Suomen kattava maastoa kuvaava digitaalinen paikkatietoaineisto. Siihen talletettavia kohteita ovat muun muassa liikenneväyläverkosto, rakennukset ja rakenteet, hallintorajat, nimistö, maankäyttö, vedet ja korkeussuhteet.http://www.maanmittauslaitos.fi/digituotteet/maastotietokanta Maanmittauslaitos Maastotietokannan sijaintitietojen tarkkuus vastaa mittakaavaa 1:5000–1:10000. Tiestöä, osoitteita ja rakennuksia päivitetään jatkuvasti, hallintorajoja vuosittain ja muita tietoja 5–10 vuoden välein. Maastotietokannan ylläpidosta vastaa Maanmittauslaitos yleisenä kartastotyönä. Maastotietokantaa käytetään karttatuotteiden raaka-aineena. Lisäksi Maastotietokanta soveltuu käytettäväksi esimerkiksi GPS-paikannusta hyödyntävissä paikannus-, reitinhaku-, ylläpito- ja tiedonkeruusovelluksissa. Maastotietokantaa käytetään myös rakentamisen suunnittelussa, kaavoituksissa ja erilaisissa ympäristöön liittyvissä tutkinnassa ja seurannassa. Tietohallintolaissa (Laki julkisen hallinnon tietohallinnon ohjauksesta 634/2011) Maastotietokanta rinnastetaan yhteiskunnan perusrekistereihin, joita julkisen hallinnon viranomaisen toiminnassaan käytettävä. Maanmittauslaitoksen maastotietotuotteet pohjautuvat maastotietokannan tietoihin. Näitä ovat painetut kartat (peruskartta 1:25 000 ja maastokartta 1:50 000), digitaaliset tietotuotteet vektori- ja rasterimuodossa ja online-karttapalvelu Kansalaisen karttapaikka. Maastotietokanta on julkishallinnon avointa dataa, joka on ladattavissa maksutta Maanmittauslaitoksen avoimien aineistojen tiedostopalvelusta. == Lähteet == == Aiheesta muualla == * Maanmittauslaitoksen avoimien aineistojen tiedostopalvelu Luokka:Maanmittauslaitos Luokka:Paikkatietotekniikka Luokka:Suomen kartat
Beatfools

Beatfools on suomalainen yhtye joka perustettiin 1986 ja joka on kotoisin Lahdestahttp://www.beatfools.com/Band.html . == Jäsenet == * Jari Saastamoinen – laulu, kitara * Tommi Halmesaari – laulu, basso * Kari-Pekka Eronen – kitara * Petri Huvinen – rummut == Diskografia == * * * * ==Lähteet== ==Aiheesta muualla== * Kotisivut Luokka:Suomalaiset rockyhtyeet
Silokuoreet

Silokuoreet (Alepocephalidae) on Argentiniformes-lahkoon, eräissä lähteissä kuorekaloihin, kuuluva heimo. Heimon lajeja tavataan niin lämpimistä kuin lauhkeista vesistä kaikista valtameristä. ==Lajit ja anatomia== Silokuoreiden heimoon kuuluu lähteestä riippuen 22-24 sukua ja 60-94 lajia. Ruumiinrakenteeltaan pitkulaisia, erät lajit ankeriasmaisia. Kooltaan heimon kalat ovat keskikokoisia ja voivat saavuttaa tyypillisesti 60-80 cm:n pituuden. Tyypillisiä piirteitä ovat suomuton ja sileä pää, suuri suu ja silmät, lähellä haarautunutta pyrstöevää sijaitseva selkäevä. Rintaevät ovat pienet tai puuttuvat kokonaan. Eräillä silokuorelajeilla on bioluminoivia elimiä. Väriltään silokuorelajit ovat yleensä tummanruskeita tai mustia, eräillä lajeilla pää on kirkkaan sininen. ==Levinneisyys ja elintavat== Silokuorelajeja tavataan Atlantista, Intian valtameren länsiosista ja Tyynestämerestä. Ne elävät lähellä pohjaa 600-5 000 metrin syvyydessä merenpinnasta. Kalojen ravintoa ovat kalat, äyriäiset, vaippaeläimet ja monisukasmadot. ==Lähteet== Luokka:Hopeakuorekalat
Andvaranaut

Andvaranaut (muinaisnorjaksi Andvaranautr, "Andvarin kalleus")Tynni 1980, s. 299 on skandinaavisessa mytologiassa taikasormus, jonka avulla kääpiö Andvari keräsi suuren kulta-aarteen. Kun Loki vei sormuksen Andvarilta, kirosi tämä sen, ja sormus tuotti sen jälkeen epäonnea kaikille kantajilleen. Loki ja Odin antoivat sormuksen ja Andvarilta viedyn kullan kääpiöiden kuninkaalle Hreidmarrille maksuksi Hreidmarrin pojan Otrin surmasta. Hreidmarrin poika Fafnir surmaa pian tämän jälkeen isänsä ja ottaa sormuksen itselleen. Myöhemmin Sigurd puolestaan tappaa Fafnirin.Tynni 1980, s. 110-113 ja 119-124 Andvaranautin tuottama epäonni on keskeinen teema Wagnerin Nibelungin sormus -oopperasarjassa. == Lähteet == * Eddan sankarirunot. Suomentanut sekä johdannolla ja selityksillä varustanut Aale Tynni. WSOY 1980. ISBN 951-0-10173-7 === Viitteet === Luokka:Skandinaavinen mytologia Luokka:Taikaesineet Luokka:Sormukset
AATK-geeni

Seriini/treoniini-proteiinikinaasi LMTK1 on entsyymi, joka ihmisillä on koodattu AATK-geeniin. AATK on geeni, joka indusoi apoptoosin aikana. Se koodaa proteiinia, jossa on tyrosiinikinaasidomeeniin N-terminaaliseen päähän ja proliini-pitoinen domeeni C-terminaaliseen päähän. AATK ilmentyminen saattaa olla välttämätön edellytys induktion kasvun pysähtymiseen ja / tai apoptoosin myeloidiin solujen esituotantovaiheessa. Luokka:Geenit
Gerard Sithunywa Ndlovu

Gerard Sithunywa Ndlovu (11. maaliskuuta 1939 – 13. maaliskuuta 2013) oli eteläafrikkalainen roomalaiskatolinen piispa. Hänet vihittiin papiksi 4. heinäkuuta 1970 ja nimitettiin Umzimkulun hiippakunnan johtoon 22. joulukuuta 1986. Ndlovun konsekroi piispaksi 25. huhtikuuta 1987 Mansuet Dela Biyase, jota avustivat Denis Eugene Hurley ja Wilfrid Fox Napier. Ndlovu erosi tehtävistään 22. elokuuta 1994. == Lähteet == Luokka:Eteläafrikkalaiset papit Luokka:Katoliset piispat Luokka:Vuonna 1939 syntyneet Luokka:Vuonna 2013 kuolleet
Alistair Horne

Alistair Horne (9. marraskuuta 1925 – 25. toukokuuta 2017) oli englantilainen historioitsija, joka kirjoitti erityisesti sotahistoriasta ja Ranskan historiasta. Horne palveli toisen maailmansodan aikana Englannin kuninkaallisissa ilmavoimissa ja oli sodan jälkeen muutaman vuoden Coldstream Guards -rykmentissä upseerina. Hän suoritti Master of Arts -tutkinnon Cambridgen yliopiston Jesus Collegessa ja vuonna 1993 hän sai Cambridgen yliopiston kirjallisuuden tohtorin (Doctor of Letters) arvon. Horne julkaisi teoksia Verdunin taistelusta (The Price of Glory: Verdun 1916), Pariisin kommuunista (The Fall of Paris: The Siege and the Commune, 1870–1), Ranskan vuonna 1940 kärsimästä tappiosta (To Lose a Battle: France 1940) sekä Algerian sodasta (A Savage War of Peace: Algeria 1954–1962). Hän kirjoitti elämäkerran myös Englannin pääministeri Harold Macmillanista ja kuvauksen vuoden 1973 tapahtumista silloisen Yhdysvaltain ulkoministerin Henry Kissingerin elämässä. Hornen tuotannosta on suomennettu ainoastaan Verdunin taistelusta kertova The Price of Glory: Verdun 1916. == Teoksia == *Return to Power: A Report on the New Germany. New York: Praeger, 1956. *The Land is Bright. 1958. *Canada and the Canadians. Toronto: Macmillan, 1961. *The Price of Glory: Verdun 1916. New York: St. Martin’s Press, 1962. (suomeksi nimellä Verdun 1916, WSOY 1966) *The Fall of Paris: The Siege and the Commune, 1870–1. London: Macmillan, 1965, uusi tark. painos Penguin Books 2007, ISBN 978-0-141-03063-0. *To Lose a Battle: France 1940. London, Macmillan, 1969. *Death of a Generation Neuve Chapelle to Verdun and the Somme 1970 *The Terrible Year: The Paris Commune, 1871. London, Macmillan, 1971. *Small Earthquake in Chile: A Visit to Allende’s South America. London: Macmillan, 1972. *A Savage War of Peace: Algeria 1954–1962. London: Macmillan, 1977, uusi painos The New York Review Of Books, New York 2006 ISBN 1590172183 *Napoleon, Master of Europe 1805–1807. London: Weidenfeld and Nicolson, 1979. *The French Army and Politics, 1870–1970. New York: Peter Bedrick Books, 1984. *Harold Macmillan. New York: Viking Press, 1988. *A Bundle from Britain. New York: St. Martin’s Press, 1993. * Montgomery, David (kanssakirjoittaja). Monty: The Lonely Leader, 1944–1945. New York: HarperCollins, 1994. *How Far from Austerlitz? Napoleon, 1805–1815. New York: St. Martin’s Press, 1996. * Horne, A. (toim.).Telling Lives: From W. B. Yeats to Bruce Chatwin. London: Papermac, 2000. *Seven Ages of Paris. London: Macmillan, 2002. *The Age of Napoleon. New York: Modern Library, 2004. *La Belle France: A Short History. Alfred A. Knopf, 2005. *The French Revolution, Carlton Books, 2008 *Kissinger: 1973, The Crucial Year. Simon & Schuster, June 2009 == Lähteet == * Bush’s favorite historian, Salon 8.5.2007 === Viitteet === Luokka:Brittiläiset historioitsijat Luokka:Vuonna 1925 syntyneet Luokka:Vuonna 2017 kuolleet
Andrea Cassarà

Andrea Cassarà (s. 3. tammikuuta 1984 Passirano, Brescia) on italialainen miekkailija.Andrea Cassarà Bio, Stats, and Results | Olympics at Sports-Reference.com Vuoden 2004 kesäolympialaisissa Ateenassa Cassarà voitti kultaa floretin joukkuekilpailussa ja sai lisäksi pronssimitalin sen yksilökilpailussa. Kesäolympialaisissa 2008 Pekingissä hän kilpaili vain floretin yksilökilpailussa ja jäi siinä kuudennelle sijalle. Vuoden 2012 kesäolympialaisissa Lontoossa hän sijoittui floretin yksilökilpailussa viidenneksi ja oli jälleen mukana voittamassa kultaa sen joukkuekilpailussa. == Lähteet == == Aiheesta muualla == Luokka:Italialaiset miekkailijat Luokka:Italialaiset olympiavoittajat Luokka:Vuonna 1984 syntyneet Luokka:Elävät henkilöt
Werner Streib

Werner Streib (13. kesäkuuta 1911 – 15. kesäkuuta 1986) oli saksalainen hävittäjälentäjä toisessa maailmansodassa. Hänestä tuli hävittäjä-ässä yötoiminnassa. Kenraalin arvoisena Streib palveli Länsi-Saksan Luftwaffessa aina vuoteen 1966 saakka. Streibiä on luonnehdittu eräänä yöhävittäjien taistelutoiminnan isänä, yhdessä Wolfgang Falckin kanssa.Scutts: s. 11 Streib toimi NJG 1:n eli yöhävittäjälaivueen komentajana, yleten tuona aikana kapteenista majuriksi. Yötaistelulaivue oli tuolloin tukeutunut Hollannin Venloon. Nachtjagdgescwader 1 käytti lentokalustonaan tuolloin Messerschmitt Bf 110 -hävittäjiä, jotka olivat raskaita (Zerstörer) ja kaksimoottorisia.Scutts: s. 51-52 Werner Streib sai suoritettua 65 vahvistettua vihollislentokoneen pudotusta, sekä 68 mikäli vahventamattomat lasketaan lisäksi tuohon lukuun.Scutts: s. 86 Werner Streib siirrettiin yöhävittäjätoiminnan tarkastajaksi, yleten tuolloin everstin sotilasarvoon. Hän ei voinut siten jatkaa mukana itse aktiivissa hävittäjälentotoiminnassa. Tähän tehtävään hänet oli nimittänyt yöhävittäjälennoston komentaja, kenraali Josef Kammhuber. Tunnustuksena tekemistään saavutuksista, sai eversti Werner Streib rautaristin ritariristin tammenlehvillä ja miekoilla. ==Lähteet== *Scutts, Jerry: Saksalaiset yöhävittäjä-ässät. Helsinki: Koala-kustannus, 2003. ISBN 952-5186-47-4 (s. 11-12, 51-52, 86) ===Viitteet=== ==Aiheesta muualla== *http://www.asisbiz.com/il2/Bf-110/Bf-110-NJG1.2-(G9+HL)-Streib.html *http://ww2gravestone.com/general/streib-werner *http://www.ritterkreuztraeger-1939-45.de/Luftwaffe/S/St/Streib-Werner.htm *http://www.oisterwijk-marketgarden.com/the_crash_of_halifax- ii_jd207_on_the_kampina.html Luokka:Saksalaiset lentäjät Luokka:Saksalaiset kenraalit Luokka:Vuonna 1911 syntyneet Luokka:Vuonna 1986 kuolleet
Áron Szilágyi

Áron Szilágyi (s. 14. tammikuuta 1990 Budapest) on unkarilainen miekkailija. Hän kilpaili olympialaisissa ensimmäistä kertaa vuoden 2008 kisoissa Pekingissä. Siellä hän jäi säilän yksilökilpailussa 15. ja joukkuekilpailussa seitsemännelle sijalle. Vuoden 2012 kesäolympialaisissa Lontoossa Szilágyi voitti kultaa säilän yksilökilpailussa ja hänestä tuli nuorin miekkailun henkilökohtainen olympiavoittaja 116 vuoteen.Áron Szilágyi Bio, Stats, and Results | Olympics at Sports-Reference.com Hän otti kultaa säilän yksilökilpailussa myös Rio de Janeiron olympialaisissa 2016. Tokion 2020 olympialaisissa Szilágyi voitti semifinaalissa georgialaisen Sandro Bazadzen 15–13. Finaalissa Szilágyi voitti Luigi Samelen lukemin 15–7. Szilágyi on ensimmäinen kolme henkilökohtaista olympiakultaa peräkkäin voittanut säilämiekkailija ja ensimmäinen tähän saavutukseen pystynyt miesmiekkailija. Szilágyi oli myös mukana Unkarin joukkueessa, joka sijoittui säilän joukkuekilpailussa kolmanneksi. Myös Pariisin olympialaisissa 2024 Szilágyi sai säilän joukkuekilpailusta mitalin, kun Unkarin joukkue sijoittui toiseksi. Henkilökohtaisessa kilpailussa hän sen sijaan hävisi yllättäen ensimmäisen ottelunsa 27:nneksi sijoitetulle Kanadan Fares Arfalle selvin luvuin 8–15. == Lähteet == Luokka:Unkarilaiset miekkailijat Luokka:Unkarilaiset olympiavoittajat Luokka:Vuonna 1990 syntyneet Luokka:Elävät henkilöt
Haldin (yritys)

Ab Haldin Oy oli vaasalainen vuodesta 1936 vuoteen 1978 toiminut yritys, joka rakensi linja-autojen koreja tuotenimellä Boxer. Nykyisin Oy Haldin Ab on pietarsaarelaisen bussiyhtiö Ab Haldin & Rose Oy:n tilausajoja tekevä sisar- tai tytäryhtiö. Vuonna 1936 perustettu Ab Haldin Oy toi 1940-luvun lopulla Suomeen uuden autokorivalmistusmenetelmän, jonka oli kehittänyt Svenska Karosseri Verkstäderna Ab Ruotsin Katrineholmissa. Boxer-koriksi nimitetty rakenne muodostui kantavasta vanerikuoresta ja liimaamalla tehdystä kehikosta. Haldin otti Boxer-sanan käyttöön myös tuotemerkkinään. Vuonna 1956 Ab Haldin Oy oli viidenneksi suurin suomalainen autokorivalmistaja 51 uuden korin ja kahdeksan täyskorjauksen tuotantomäärällä. Kahta vuosikymmentä myöhemmin 1975 Haldin oli yhä yksi merkittävimmistä korirakentajista 79 kappaleella. Haldinin Boxer-korien tilaajia olivat muiden muassa Eero Lumiahon Liikenne, Suomen Turistiauto ja Savonlinja. ==Lähteet== Luokka:Entiset suomalaiset linja- autonvalmistajat Luokka:Entiset suomalaiset teollisuusyritykset
Adderly Fong

Adderly Fong Chun-Yu (, s. 2. maaliskuuta 1990 Vancouver, Kanada) on kanadalaissyntyinen hongkongilainen moottoriurheilija. == Ura == Fong aloitti kilpa-uransa vuonna 2006 Aasian Formula Renault Challenge -sarjassa vaihtelevalla menestyksellä. Vuonna 2007 Fong sijoittui Aasian Formula Renault V6 -sarjassa loppupisteissä kuudenneksi. Vuonna 2008 Fong kilpaili Saksan Formula 3 -sarjassa saavuttamatta pisteitä. Vuonna 2009 hän jatkoi sarjassa sijoittuen sarjan 16:ksi. Vuonna 2010 Fong ajoi Britannian Formula 3 -sarjassa sijoittuen parhaimmillaan kilpailussa neljänneksi. Samana vuonna hän kilpaili Superleague Formula -sarjassa. Vuonna 2011 Fong jatkoi Britannian F3 -sarjassa vaihtelevalla menestyksellä. Vuonna 2012 Fong kilpaili yksittäisiä kilpailuja Auto GP World Series, Indy Lights ja Aasian Porsche Carrera Cup -sarjoissa. Vuonna 2013 Fong kilpaili GP3-sarjassa Status Grand Prix -tallissa. Hän saavutti kaksi pistettä. Samana vuonna hän ajoi Audi R8 LMS Cup -sarjassa voittaen sarjan mestaruuden. Vuonna 2014 Fong jatkoi GP3-sarjassa vaihtaen Jenzer Motorsport -talliin saavuttamatta pisteitä. Hän testasi myös Formula 1 -talli Sauberin autoa Abu Dhabin GP:ssä. Vuonna 2015 Fong jatkoi jälleen GP3:ssa siirtyen Koiranen GP-talliin, mutta vaihtoi kauden lopussa Carlinille eikä kerännyt kauden aikana yhtään MM-pistettä. Vuodesta 2015 lähtien Fong on ajanut satunnaisesti kestävyysajoja Asian LeMans Seriesissa ja GT-sarjoissa. == GP3-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2013 Status Grand Prix ESP FEA 23 ESP SPR 11 VAL FEA Kesk. VAL SPR Kesk. GBR FEA 9 GBR SPR Kesk. GER FEA GER SPR HUN FEA 20 HUN SPR 17 BEL FEA Kesk. BEL SPR 16 ITA FEA 19 ITA SPR 20† ABU FEA 17 ABU SPR 21 2 21. 2014 Jenzer Motorsport ESP FEA Kesk. ESP SPR 12 AUT FEA Kesk. AUT SPR 15 GBR FEA 21 GBR SPR 11 GER FEA 15 GER SPR 12 HUN FEA HUN SPR BEL FEA BEL SPR ITA FEA ITA SPR RUS FEA RUS SPR ABU FEA ABU SPR 0 24. 2015 Koiranen GP ESP FEA 17 ESP SPR 21 AUT FEA 17 AUT SPR 12 GBR FEA 12 GBR SPR 14 HUN FEA 15 HUN SPR 11 BEL FEA 15 BEL SPR 9 ITA FEA ITA SPR RUS FEA 15 RUS SPR 18 BHR FEA BHR SPR 0 23. 2015 Carlin ABU FEA Kesk. ABU SPR 22 0 23. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus 2014 Sauber AUS MAL BHR CHN ESP MON CAN AUT GBR GER HUN BEL ITA SIN JPN RUS USA BRA ABU TD – – == Lähteet == Luokka:Hongkongilaiset autourheilijat Luokka:GP3-kuljettajat Luokka:Vuonna 1990 syntyneet Luokka:Elävät henkilöt
Heikki Wirtanen (toimittaja)

Heikki Kalle Kustaa Wirtanen (7. lokakuuta 1947 Vaasa – 13. helmikuuta 2002 Jyväskylä)Muistokirjoitus, Heikki Wirtanen, Etelä-Suomen Sanomat, 2002, No 46, sivu 32, julkaistu 16.2.2002 oli suomalainen toimittaja.Keskisuomalainen 6.1.2021, s. 83 Hän kävi koulunsa Vaasassa. Valmistuttuaan Vaasan lyseosta ylioppilaaksi hän siirtyi opiskelemaan Tampereen yliopistoon. Hän toimi vuosina 1980–1985 Hankasalmen Sanomien päätoimittajana. Hän toimi myös sanomalehti Keskisuomalaisen pakinoitsijana ja käytti nimimerkkiä Tuplawee. Wirtanen on haudattu vanhempiensa hautaan Vaasan Uudelle hautausmaalle. ==Lähteet== * Tuplawee I, Risto Urrio, Torikustannus, 1994, s. 5–6. ===Viitteet=== Luokka:Suomalaiset päätoimittajat Luokka:Pakinoitsijat Luokka:Vuonna 1947 syntyneet Luokka:Vuonna 2002 kuolleet
Tuulivoiman historia

Tuulivoimaa on käytetty ensin vesikulkuneuvojen purjeissa, myöhemmin tuulimyllyissä ja pumpuissa. Ensimmäinen sähköä tuottava tuuliturbiini tuli 1888. Tuulen hyödyntäminen rattaan pyörittämisessä vaatii huomattavasti monimutkaisempaa tekniikkaa, kuin esimerkiksi vesivoiman hyödyntäminen. Tuulen avulla on purjehdittu vuosituhansien ajan, mutta tuulimyllyjä ei arvelujen mukaan tunnettu antiikin Kreikassa tai roomalaisten tekniikassa. Ensimmäinen tunnettu kirjallinen viittaus tuulimyllyyn on vuodelta 644. Lindell 2009, s. 329. Euroopassa tuulimyllyt yleistyivät 1100-luvulta lähtien. Hollantilaiseksi tuulimyllyksi kutsuttu tuulimylly kehitettiin 1500-luvulla. Aiemmissa tuulimyllyissä koko rakennusta käännettiin tuulen suuntaan, mutta uudessa versiossa vain myllyn yläosa seurasi tuulen suuntaan. 1800 -luvulla amerikassa kehitetty Halladay-pyörä oli pienisiipinen tuuliratas, joka toimi tehokkaammin pienillä tuulen nopeuksilla. Kevyessä tuulirattaassa oli myös tuuliviiri, joka ohjasi rattaan aina tuulen suuntaan. Lindell 2009, s. 330. Tuulimyllyjä käytettiin viljan jauhatukseen, vedennostoon ja kasteluun ja pienteollisuuden voimanlähteenä ennen höyrykoneen yleistymistä. Ensimmäinen sähköä tuottavan tuulivoimalan rakensi Charles F. Brush Clevelandissa, Ohiossa vuonna 1888. Lindell 2009, s. 331.Kyseessä oli myös ensimmäinen tuulivoimala, joka sisälsi vaihteiston (suhdeluku 50:1), jonka avulla generaattorin nopeus nostettiin 500 kierrokseen minuutissa. Voimalan teho oli 12 kW ja sähköä varastoitiin akkuihin Historical Development of Windmill. Shepherd, G. Dennis. NASA, 1990, s. 33. Verkkoviite 15. elokuuta 2011. . Vuonna 1891 tanskalainen Poul La Cour aloitti tuulivoiman aerodynamiikan tutkimisen Tanskan valtionrahoituksen turvin. Vuonna 1897 valmistui Askovin voimalaitoksen tuulimylly. Tuulimyllyn energia käytettiin vedyn ja hapen tuottamiseen vedestä. Voimala tuotti parhaimmillaan 1000 litraa vetyä tunnissa. Tuulitunnelikokeiden perusteella la Cour päätyi suurella nopeudella pyörivään malliin, jossa on vähän lapoja. Tämä malli on ollut pohjana myös uusimpien tuulimyllyjen suunnittelussa Lindell 2009, s. 331–332. Euroopassa tuulivoimaloiden kehittely jatkui toisen maailmansodan jälkeen, kun fossiilisten polttoaineiden hinnat nousivat. Ensimmäisen maailmansodan loppuvaiheessa 25 kW:sten tuulivoimaloiden käyttö oli levinnyt kaikkialle Tanskaan. Tanskassa toimi jo 1960-luvulla 200 kW:n tehoinen tuulivoimala. Suomen ensimmäinen sähköverkkoon kytketty tuulivoimala otettiin käyttöön 1986. == Katso myös == *Vestas *Purjelaiva == Lähteet == == Aiheesta muualla == Historia Luokka:Tekniikan historia
Haldin & Rose

Ab Haldin & Rose Oy on Karl Arvid Haldinin (1900–1989) Pietarsaareen vuonna 1924 perustama linja-autoliikenneyritys ja matkatoimisto. Avoin yhtiö muutettiin osakeyhtiöksi 1928,Viitaniemi & Mäkelä, 1978, s. 458 ja yritystä johtaa nykyisin kolmas sukupolvi. Se on maan vanhimpia yhä toimivia maantieliikenteen yrityksiä. Haldin & Rosen vuosiliikevaihto on nykyisin noin 3 miljoonaa euroa, ja yritys työllistää noin 35 henkilöä. Yritys kertoo kuljettavansa noin puoli miljoonaa matkustajaa ja ajavansa puolitoista miljoonaa kilometriä vuosittain 23 linja-autolla. Tilausajoliikenteen osuus liikevaihdosta on noin 20 prosenttia. Säännöllisiä linjoja Haldin & Rosella on Pietarsaaresta Vaasaan, Vöyrille. Seinäjoelle, Oravaisiin, Munsalaan, Uuteenkaarlepyyhyn, Jepualle, Kruunupyyhyn, Luotoon, Kokkolaan, Ouluun ja Turkuun. ==Historiaa== Mustasaaressa syntynyt K. Arvid Haldin aloitti automiehen uransa taksiautoilijana Vaasassa. Vuonna 1923 hän hankki nuorempien veljiensä kanssa Chevrolet-kuorma-auton, josta rakennettiin linja-auto. Tällä autolla aloitettiin linja Vaasasta Mustasaaren Voitilaan.Linja-auto -lehti 1/1985, s. 48. Helsinki: Linja-autoliitto. Kesäkuussa 1924 Haldin alkoi ajaa bussilinjaa Pietarsaaren ja Vaasan välillä kahdesti viikossa, tiistaisin ja lauantaisin. Vuonna 1925 Haldin muodosti August Rosen kanssa avoimen yhtiön, joka muutettiin osakeyhtiöksi vuonna 1928. Yhtiön nimenä on säilytetty Haldin & Rose, vaikka August Rose jäi siitä pois jo vuonna 1929. Vuoteen 1939 mennessä Haldin & Rose oli kasvanut Suomen 16:nneksi suurimmaksi Linja- autoliiton jäsenyritykseksi, jonka kaluston muodostivat 20 autoa. Kahta vuosikymmentä myöhemmin vuonna 1959 sijoitus oli 19. ja autoja 31, ja vuonna 1972 Haldin & Rose oli sijalla 27 automäärällä 41.Viitaniemi & Mäkelä, 1978, s. 465, 524, 525 K. Arvid Haldin toimi yhtiön toimitusjohtajana vuoteen 1966 saakka, jolloin vetovastuun otti hänen poikansa, ekonomi Sigvard Haldin.Linja- auto -lehti 6/1988, s. 48. Sigvard Haldinin jäätyä eläkkeelle vuonna 1990 uudeksi toimitusjohtajaksi tuli yhtiössä liikennepäällikkönä toiminut Göran Fagerholm.Bussiammattilainen 4/1994, s. 22. Helsinki: Linja-autoliitto, 1994. Vuodesta 1998 lähtien toimitusjohtajana on ollut Yvonne Haldin- Rikberg.Bussiammattilainen 3/1999, s. 26. Helsinki: Linja-autoliitto, 1999. Vuonna 1936 K. Arvid Haldin perusti Vaasaan tytäryhtiöksi Oy Haldin Ab:n, joka rakensi Boxer-nimisiä puurunkoisia linja-auton koreja vuoteen 1978 saakka. Toiseksi tytäryhtiöksi muodostettiin Oy Auto-Haro Ab, joka toimi pitkäaikaisena Volvo-autojen piirimyyjänä Vaasassa, Pietarsaaressa ja Kokkolassa. 1930-luvulla Haldin & Rose toi maahan autojen Svedlund- hiilikaasuttimia eli ”häkäpönttöjä” polttoainepulan voittamiseksi. Yritys on ollut mukana myös autokoulutoiminnassa ja autokaupassa. Ingves & Svanbäck osti yrityksen vuonna 2015. ==Lähteet== * ===Viitteet=== == Aiheesta muualla == * Haldin & Rose, Pörssitieto Luokka:Suomalaiset linja-autoyhtiöt Luokka:Suomalaiset matkatoimistot Luokka:Pietarsaaren liikenne
O. J. Lukkala

Oskari Jalmari Lukkala (2. huhtikuuta 1890 Yläne – 2. tammikuuta 1959) oli suomalainen metsätieteilijä. Häntä pidetään suometsätieteen uranuurtajana Suomessa.Facta 2001 WSOY 1984 10. osa, palsta 394 Lukkalan vanhemmat olivat maanviljelijä Kustaa Lukkala ja Eeva-Stina Uotila ja puoliso vuodesta 1919 Olga Maria Karstunen. Hän tuli yloppilaaksi Turun suomalaisesta klassillisesta lyseosta 1910, suoritti metsänhoitotutkinnon 1914, filosofian kandidaatin tutkinnon 1917 ja filosofian lisensiaatin tutkinnon 1921 ja väitteli filosofian tohtoriksi 1928. Toimittuaan eri tehtävissä suon kuivauksen piirissä Lukkalasta tuli Metsäntutkimuslaitoksen suontutkimuksen professori, ensin virkaa tekevänä 1928–1930 ja vuodesta 1930 vakinaisena. Tehtävää hän hoiti vuoteen 1958Otavan Iso tietosanakirja, Otava 1968, osa 5, p. 853 ja oli laitoksen johtaja 1953–1955. ==Julkaisuja== * Tutkimuksia soiden metsätaloudellisesta ojituskelpoisuudesta, 1929 * Metsäojituksen oppikirja, 1931 * Metsämiehen suo-oppi, 1940 * Korpimetsien luontainen uudistaminen, 1946 ==Lähteet== Luokka: Suomalaiset metsänhoitajat Luokka:Suomalaiset metsätieteilijät Luokka:Suomalaiset professorit Luokka:Metsäntutkimuslaitoksen ylijohtajat Luokka:Vuonna 1890 syntyneet Luokka:Vuonna 1959 kuolleet
Työnhaku

Työnhaku tarkoittaa työpaikkojen etsimistä. Työnhakuun kuuluu esimerkiksi avoimien työpaikkojen hakeminen, tiedonhaku työnantajista ja työtehtävistä, työhakemuksen ja ansioluettelon lähettäminen yritykselle ja työhaastatteluun osallistuminenhttp://www.ptvt.fi/tampere/tyonhakijat/palvelut.tmpl http://tyohaastattelu.fi/http://blog.duunitori.fi/2012/08/tyonhaun- vaiheet-33-kohti-haastattelua-ja-sen-yli/ . Työnhaku voi olla seurausta esimerkiksi työttömyydestä tai halusta vaihtaa työpaikkaa. Työpaikkoja voi etsiä esimerkiksi sanoma- ja aikakauslehdistä, internetin työnhakuportaaleista, sosiaalisesta mediasta ja työ- ja elinkeinotoimiston kautta. Työpaikkasivut sosiaalisessa mediassa ovat vielä melko uusi asia, mutta ne yleistyvät nopeasti http://www.faceduuni.fi . Työpaikkailmoitukset eivät aina ole julkisia ja yritykset käyttävät joskus myös suorahakua uusien työntekijöiden etsimiseen. == Aktiivinen ja passiivinen työnhaku == Työnhaku voi olla ns. aktiivista, jolloin työnhakija etsii säännöllisesti ja aktiivisesti avoimia työpaikkoja eri lähteistä. Tämän vastakohtana on passiivinen työnhaku, jolloin henkilö ei etsi aktiivisesti uutta työpaikkaa, mutta on avoin vaihtamaan työpaikkaa, jos sopiva tilaisuus siihen aukeaa. http://jobsearch.about.com/od/jobsearchglossary/g/passive-candidate.htm Työssäolevista ammattilaisista passiivisten kandidaattien osuus on tutkimusten mukaan jopa lähes 60%, kun aktiivisia työnhakijoita on vain 21% työssäolevista.http://blog.duunitori.fi/2013/06/jokainen-meista-on-tyonhakija/ == Avoimet työpaikat == Helmikuussa 2017 oli te-toimistoissa avoinna 109 900 työpaikkaa, joista 63 800 oli avoimena kuun lopussa. Työ- ja elinkeinoministeriön selvityksen mukaan vain 45 % avoimista työpaikoista näkyy te-toimistoissa, joten avoimia työpaikkoja olisi ollut helmikuun lopussa yli 130 000 (ja helmikuussa 244 000). Tilastokeskuksen luvut ovat pienempiä, koska ne saadaan kyselyllä, joka rajaa pois osan työpaikoista. Työpaikkailmoituksia te-toimistoissa oli vain 17 000, koska yhdessä ilmoituksessa voidaan hakea useaa työntekijää. Avoimia työpaikkoja voi alkuvuodesta olla kaksi kertaa niin paljon kuin muulloin. Helmikuussa 2017 oli avoimena esimerkiksi 7 000 myyjän, 6 700 myyntiedustajan, 6 000 siivoojan ja 3 000 ravintolatyöntekijän työpaikkaa. Joka vuosi pelkästään julkiseen työnvälitykseen tulee melkein 500 000 työpaikkaa. Silti vain 23 % suomalaisista on löytänyt työnsä avoimista työpaikoista. Muut ovat esimerkiksi ottaneet muuten yhteyttä työnantajaan tai saaneet työtarjouksen. == Katso myös == *Ansioluettelo *Henkilöstövuokraus *Rekrytointi *Suorahaku *Ehdokashaku *Työhakemus *Työttömyys == Lähteet == == Aiheesta muualla == *Julkiset työ- ja elinkeinopalvelut Luokka:Työttömyys Luokka:Rekrytointi
Romeo Ferraris

Romeo Ferraris on italialainen pikkuformulatalli. Talli perustettiin vuonna 1959. Talli kilpailee kaudella 2013 mm Euroopan Formula 3 mestaruussarjassa, Superstars Series sarjassa ja China Pan Delta sarjassa. ==Aiheesta muualla== *http://www.romeoferraris.com/en/ Luokka:Italialaiset autourheilutallit
Haldin

Haldin voi tarkoittaa ainakin seuraavia: == Henkilöitä == *Karl Arvid Haldin (1900–1989), suomalainen linja-autoliikennöitsijä *Mats Haldin (s. 1975), suomalainen suunnistaja *Misan Haldin (s. 1982), saksalainen koripalloilija == Yrityksiä == *Ab Haldin Oy, entinen vaasalainen linja-autokorien valmistaja *Haldin & Rose, pietarsaarelainen bussiyhtiö
Datalämmitin

Datalämmitin () on tutkimusasteella oleva menetelmäehdotus rakennusten lämmittämiseksi niihin sijoitettujen palvelimien hukkalämmön avulla. Ajatuksena on hajauttaa palvelimet erillisiin rakennuksiin, esimerkiksi omakotitaloihin, suurten palvelinkeskusten sijasta. Hajautetut palvelimet voidaan yhdistää toisiinsa laajakaistayhteyksien avulla, jolloin ne voisivat tarjota yhdessä pilvipalveluita. Perinteisiin palvelinkeskuksiin verrattuna hajautettujen datalämmitinratkaisujen potentiaalisina etuina nähdään pienempi hiilijalanjälki, pienemmät elinkaarikustannukset, sekä palvelujen sijainti lähempänä käyttäjiä. Palvelimien poistoilma on tyypillisesti 40–50 °C, mikä soveltuu hyvin lämmitystarkoituksiin. Datalämmitinkonseptin haasteita ovat palvelimien eristyneisyys toisistaan, tietoturva, sekä toimintavarmuus ylläpidon sijaitessa etäällä itse palvelimista. Mikäli palvelimet sijaitsevat omakotitaloissa, niiden sähkönkäyttö ja tietoliikenne ei saa ylittää alueen infrastruktuurin kapasiteettia ja niiden tulee ottaa huomioon sijoitusrakennuksen oma sähkön ja tietoliikenteen kapasiteettitarve ja sen vaihtelu. Datalämmitinratkaisut sopisivatkin parhaiten käyttökohteisiin, joissa tiedon ja laskentakapasiteetin saatavuus ei ole aikakriittistä ja laskentatehtävät voidaan jakaa osiin tuhansille eri koneille. Esimerkkinä hyvin soveltuvasta käyttötarkoituksesta ovat tieteelliseen tutkimukseen tarvittavat sovellukset ja palvelinratkaisut. Palvelimien sijaitessa fyysisesti yksityisissä tiloissa, niiden fyysiseen turvaan on kiinnitettävä paljon huomiota. Samoin tietoturvallisuus tietoliikenteessä ja tiedon varastoinnissa vaatii luotettavia salausmekanismeja. Ongelmien ja ylläpitotilanteiden yhteydessä rakennusten lämmöntuotanto on turvattava, vaikka itse palvelin olisikin tilapäisesti pois käytöstä. ==Lähteet== Luokka:Dataliikenne Luokka:Pilvipalvelu Luokka:Rakennuksen lämmitysjärjestelmät
The Nexus (albumi)

The Nexus on tanskalais-ruotsalaisen Amaranthe-yhtyeen toinen albumi. Se julkaistiin Japanissa 13. maaliskuuta 2013. Suomessa albumi julkaistiin 22. maaliskuuta. Albumi debytoi Suomen virallisen listan sijalla 4. == Kappaleet == == Kokoonpano == * Elize Ryd – laulu * Jake E – laulu * Andreas Solveström – murinalaulu * Olof Mörck – kitara & koskettimet * Morten Løwe Sørensen – rummut * Johan Andreassen – bassokitara == Arvostelut == * Allmusic: Allmusic review * Angry Metal Guy: Angry Metal Guy * Imperiumi.net: Imperiumi.net * Kaaoszine: 6-/10 * Soundi: Soundi == Lähteet == Luokka:Vuoden 2013 albumit Luokka:Amaranthen albumit
Lundström

Lundström, Lundstrøm on seuraavien henkilöiden sukunimi: *Albin Lundström (1905–1983), suomalainen yritysjohtaja, kauppaneuvos *Axel Lundström (1847–1905), ruotsalainen opettaja ja kasvitieteilijä *Carl Lundström (1762–1842), ruotsalainen virkamies, teollisuusmies ja vuorimestari *Carl August Lundström (1844–1914), suomalainen lääkäri, hyönteistieteilijä, professori *Enni Lundström (1866–1935), suomenruotsalainen kirjailija ja lehtimies *Ernst Lundström (1874–1952), suomalainen ruotsinkielinen kirjailija *Finn Lundström (s. 1947), ruotsalainen jääkiekkoilija *Helge Lundström (1900–1953), suomalainen rakennusten suunnittelija *Herbert Lundström (1925–2014), suomalainen jääpalloilija *Johan Lundström (1759–1840), suomalainen maanviljelijä ja valtiopäivämies *Keira Lundström (s. 2005), suomalainen laulaja *Martin Lundström (1918–2016), ruotsalainen hiihtäjä *Niklas Lundström (s. 1993), ruotsalainen jääkiekkomaalivahti *Nina Lundström (s. 1961), ruotsinsuomalainen poliitikko *Tord Lundström (s. 1945), ruotsalainen jääkiekkoilija *Vilhelm Lundström (1869–1940), ruotsalainen filologi, professori ja nationalisti *Vilhelm Lundstrøm (1893–1950), tanskalainen taidemaalari *William Lundström (1880–1915), suomalainen kansanedustaja.
Shinonome (1898)

Shinonome () oli keisarillisen Japanin laivaston vuonna 1899 valmistunut Murakumo-luokan torpedovenehävittäjä, joka haaksirikkoutui 23. heinäkuuta 1913. == Valmistus == Alus tilattiin 15. tammikuuta 1897 John I. Thornycroft and Companyltä Chiswickistä Lontoosta, missä köli laskettiin 1. lokakuuta 1897 telakkanumerolla 330. Alus laskettiin vesille 14. joulukuuta 1898 ja valmistui 1. helmikuuta 1899.Lyon 1996, s. 49. == Palvelus == Venäjän–Japanin sodassa alus osallistui Keltaisenmeren ja Tsushiman meritaisteluihin. Shinonome upposi taifuunissa vuonna 1909, mutta hylky nostettiin ja palautettiin palvelukseenLyon 1996, s. 50.. Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus haaksirikkoutui Taiwanin rannikolla taifuunissa 23. heinäkuuta 1913. == Lähteet == * * === Viitteet === Luokka:Murakumo-luokan hävittäjät Luokka:Thornycroftin valmistamat alukset Luokka:Japanilaiset Venäjän–Japanin sodan hävittäjät
Carl August Lundström

Carl August Lundström (1844–1914) oli suomalainen lääkäri, hyönteistieteilijä, Helsingin yliopiston iho- ja sukupuolitautien vt. ylimääräinen professori 1896–1903. Hänen pääteoksensa oli sääskilajeja käsittelevä kymmenniteinen Beiträge zur Kenntnis der Dipteren Finnlands (1906–1916).Otavan Iso tietosanakirja, Otava 1968, osa 5, p. 879 Jäätyään eläkkeelle hän alkoi 1904 keskittyä enemmän hyönteistutkimukseen ja ehti eläessään julkaista yhdeksän osaa sääskiteostaan. Kymmenennen osan julkaisi postuumisti Richard Frey.Carl Lundström (1844–1914) – lääkäri, hyönteistieteilijä ja lahjoittaja ==Lähteet== Luokka:Suomalaiset entomologit Luokka:Suomalaiset lahjoittajat Luokka:Suomalaiset lääkärit Luokka:Helsingin yliopiston professorit Luokka:Suomalaiset professorin arvonimen saaneet Luokka:Vuonna 1844 syntyneet Luokka:Vuonna 1914 kuolleet Luokka:Suomalaiset professorit
Naga

Naga voi tarkoittaa jotain seuraavista: * Naga, temppelialue nykyisessa Sudanissa * Naga, monipäinen käärme hindulaisessa ja buddhalaisessa mytologiassa * nagat, etninen ryhmä Myanmarissa ja Itä-Intiassa * Naga, kaupunki Wakayaman prefektuurissa Japanissa * naga, tiibetiläis-burmalainen kieli * Naga, Marvel-kustantamon luoma sarjakuvahahmo
Bay Area Rapid Transit

Bay Area Rapid Transit eli BART on San Franciscon lahden alueella toimiva metrojärjestelmä. BART yhdistää San Franciscon kaupungin sekä Alamedan, Contra Costan Santa Claran ja San Mateon piirikunnat toisiinsa. Järjestelmään kuuluu tällä hetkellä noin 211 kilometriä metrolinjaa, jonka varrella on yhteensä 50 asemaa. Noin puolet verkostosta kulkee maan tasalla ja noin puolet joko tunnelissa tai silloilla. Metroa ollaan laajentamassa huomattavasti lähivuosien aikana, minkä seurauksena esimerkiksi asemien määrä nousee 14:llä. BART avattiin 11. syyskuuta 1972. Alkuperäisen metron rakentaminen maksoi yhteensä noin 1,619 miljardia dollaria. Nykyisin sitä käyttää joka arkipäivä noin 370 000 ihmistä. Suurin osa järjestelmän raiteistosta on 1 676 mm leveäraiteista rataa, mutta Pittsburgh/Bay Pointin ja Antiochin välillä kulkee normaaliraiteinen 1 435 mm raideleveyttä käyttävä liikenne. == Lähteet == == Aiheesta muualla == Luokka:Yhdysvaltain metroliikenne Luokka:Kalifornian liikenne
Carl Lundström

Carl Lundström -nimisiä henkilöitä ovat olleet: *Carl Lundström (1762–1842), ruotsalainen virkamies, teollisuusmies ja vuorimestari *Carl August Lundström (1844–1914), suomalainen lääkäri, hyönteistieteilijä ja professori
Luokituslaitos

Luokituslaitos on merenkulun alalla toimiva yksityinen laitos, joka ryhmittelee alukset luokkiin ja antaa niille luokitustodistuksen.Otavan Iso tietosanakirja, Otava 1968, osa 5, p. 882 Luokitusten tarkoituksena on määrittää alusten turvallisuus ja merikelpoisuus niin vakuuttajia ja rahtaajia kuin viranomaisia ja matkustajia varten. Laivojen katsastukset perustuvat nykyään lakiin. Suomessa viranomainen on sopinut laivojen katsastuksista luokituslaitosten kanssa. Yhteistyö laivanrakentajien kanssa uudesta laivasta aloitetaan jo suunnitteluvaiheessa luokituslaitosten hyväksyessä suunnitelmat. Luokituslaitoksia ovat muun muassa: *Lloyd's Register *Bureau Veritas *Det Norske Veritas *Registro Italiano Navale *IRClass (Intia) ==Katso myös== *Jääluokitus *Historiarekisteri ==Lähteet== ==Aiheesta muualla== * Kansainvälinen luokituslaitosten yhdistys *